CELEX: 32021D2033
Language: sl
Date: 2021-11-19 00:00:00
Title: Sklep Sveta (SZVP) 2021/2033 z dne 19. novembra 2021 o spremembi Sklepa (SZVP) 2019/97 v podporo Konvenciji o biološkem in toksičnem orožju (BTWC) v okviru strategije EU proti širjenju orožja za množično uničevanje

22.11.2021   
               
               
                  SL
               
               
                  Uradni list Evropske unije
               
               
                  L 415/29
               
            
         SKLEP SVETA (SZVP) 2021/2033
         z dne 19. novembra 2021
         o spremembi Sklepa (SZVP) 2019/97 v podporo Konvenciji o biološkem in toksičnem orožju (BTWC) v okviru strategije EU proti širjenju orožja za množično uničevanje
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 21. januarja 2019 sprejel Sklep (SZVP) 2019/97 (1), ki določa, da se projekti iz člena 1 navedenega sklepa izvajajo v obdobju 36 mesecev od sklenitve sporazuma o financiranju iz člena 3(3) navedenega sklepa.
                  
               
                     (2)
                  
                  
                     Obdobje izvajanja sporazuma o financiranju se konča 4. februarja 2022.
                  
               
                     (3)
                  
                  
                     Urad Združenih narodov za razorožitev (UNODA), ki je odgovoren za tehnično izvajanje projektov iz člena 1 Sklepa (SZVP) 2019/97, je 8. julija 2021 zaprosil za 12-mesečno podaljšanje obdobja izvajanja navedenega sklepa brez stroškov. To podaljšanje UNODA omogoča izvajanje več projektov iz člena 1 Sklepa (SZVP) 2019/97, katerih izvajanje je bilo odloženo zaradi pandemije COVID-19.
                  
               
                     (4)
                  
                  
                     Podaljšanje obdobja izvajanja projektov iz člena 1 Sklepa (SZVP) 2019/97 do 4. februarja 2023 nima posledic za finančna sredstva.
                  
               
                     (5)
                  
                  
                     Sklep (SZVP) 2019/97 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 5(2) Sklepa (SZVP) 2019/97 se nadomesti z naslednjim:
            
               
                  „2.   Ta sklep preneha veljati 4. februarja 2023.“
               
            
         
         
            Člen 2
            Ta sklep začne veljati na dan sprejetja.
         
         
            V Bruslju, 19. novembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta (SZVP) 2019/97 z dne 21. januarja 2019 v podporo Konvenciji o biološkem in toksičnem orožju v okviru strategije EU proti širjenju orožja za množično uničevanje (UL L 19, 22.1.2019, str. 11).